mr Jelena Štefan

Asistent

jelena.stefan93@gmail.com

Vrsta radnog angažovanja: Puni radni odnos

OBLAST ISTRAŽIVANJA: anglistička lingvistika, kritička analiza diskursa, modalnost, kognitivna lingvistika, semantika

OBRAZOVANJE I USAVRŠAVANJA: Diplomirala je 2016. godine na Filološkom fakultetu u Beogradu, odsek Anglistika. Naredne, 2017. godine, masterirala je na Filološkom fakultetu u Beogradu, odsek Jezik, književnost, kultura. Iste godine je upisala doktorske akademske studije na Filološkom fakultetu u Beogradu, smer Jezik, a u toku je izrada doktorske disertacije u oblasti kritičke analize književnog diskursa.

PROFESIONALNA KARIJERA: U periodu od 2016. do 2017. godine bila je angažovana u nastavi engleskog jezika u školi stranih jezika *Smiley* u Beogradu. Naredne, 2018. godine, započela je angažovanje na Institutu za strane jezike u Beogradu u realizaciji nastave engleskog jezika i organizovanju završnih ispita i testova za decu školskog uzrasta. Od 2019. godine, kao stipendista Ministarstva prosvete, učestvovala je na projektu *Dinamika struktura srpskog jezika* i angažovana u držanju nastave engleskog jezika zaposlenima na Filološkom fakultetu u Beogradu.

Od oktobra 2019. do septembra 2022. godine bila je angažovana kao saradnik u nastavi na Katedri za anglistiku Filološkog fakulteta u Beogradu za predmet *Savremeni engleski jezik.* Osim rada u nastavi, učestvovala je u organizaciji i sastavljanju kolokvijuma i pismenog dela ispita, kao i evaluaciji znanja studenata na usmenom delu ispita.

Organizovala je nastavu konverzacijskog engleskog jezika (nivo B1 i B2) u onlajn školi stranih jezika *English Room* (2021.-2022). U periodu od juna 2023. do februara 2024. godine bila je zaposlena u firmi *Bizzlead Solutions* Smederevo na poziciji pisac-saradnik, angažovana u sastavljanju i održavanju pismene komunikacije na engleskom jeziku.

U martu 2018. godine učestvovala je na Skupu mladih filologa održanom na Filološko-umetničkom fakultetu u Kragujevcu, pri čemu je predstavila svoje istraživanje u oblasti modalnosti i semantike i objavila rad u Zborniku radova sa Skupa. Iste godine učestvovala je na Međunarodnom filološkom forumu u Sofiji, a 2020. godine je objavila rad u oblasti analize književnog diskursa u časopisu *Živi jezici* Filološkog fakulteta u Beogradu. U toku je izrada naučno-istraživačkih radova na temu ispitivanja odnosa upotrebe jezika u diskursu i emocija.